Jaak Leimann

Jaak Leimann (s. 1. maaliskuuta 1941 Võru, Võrumaa, Viron päähallintopiiri) on virolainen taloustieteilijä ja entinen poliitikko. Hän toimi Viron tasavallan talousministerinä kolmessa hallituksessa kaikkiaan lähes viiden vuoden ajan (1990-1992, 1996-1999).
Jaak Leimann syntyi Võrussa Kaakkois-Virossa, jossa hän kävi siellä koulua vuoteen 1959 asti. Vuosina 1959–1961 hän työskenteli työntekijänä Voltan tehtaalla Tallinnassa ennen opintojensa aloittamista.
Vuonna 1964 Leimann valmistui teollisuusinsinööriksi Tallinnan polyteknisestä instituutista. Sen jälkeen vuosina 1965–1968 hän työskenteli insinöörinä synnyinseudullaan Võrussa. Vuosina 1971–1979 Leimann toimi tutkimusassistenttina teollisuusjohtamisen ja -suunnittelun laitoksella Tallinnan polyteknisessä instituutissa. Hän suoritti taloustieteen kanditaatti-tutkinnon Tarton valtionyliopistoon vuonna 1973. Jatko-opinnot veivät hänet Helsinkiin vuosina 1975-1976 ja Novosibirskiin vuonna 1982. Vuosina 1979–1987 hän toimi tieteellisenä johtajana Neuvosto-Viron kevyen teollisuuden ministeriön alaisessa Mainor-tutkimuslaitoksessa, ja vuosina 1987–1990 Leimann johti liikkeenjohdon konsultointia ja koulutusta tekevää instituuttia. Vuonna 1989 hän väitteli taloustieteiden tohtoriksi Neuvosto-Viron tiedeakatemiassa. Akateemiset jatko-opinnot veivät hänet Bentleyn yliopistoon Yhdysvaltain Massachusettsissa vuonna 1992 ja Helsingin teknilliseen korkeakouluun (HTKK) vuonna 2003.
Uuden itsenäistymisen myötä Viro siirtyi sosialistisesta suunnitelmataloudesta vapaaseen markkinatalouteen ja entisten kommunististen valtionyritysten yksityistämisen myötä Leimmanista tuli myös poliittisesti aktiivi. Laulavan vallankumouksen aikaan hän oli mukana maan itsenäiseen talouteen tähtäävän IME-ohjelman taustalla olleissa asiantuntijavoimissa. Vallan siirtyessä vuoden 1990 Korkeimman neuvoston vaalien myötä itsenäisyyttä ajaville voimille pääministerinään Edgar Savisaar Jaak Leimannista tuli huhtikuussa 1990 muodostetun hallituksen talousministeri. Tällöin hän toimi poliittisesti sitoutumattomana ministerinä. Hallitukselle Viron tilanne oli taloudellisesti haastava, koska Neuvostoliitosta omaan talouteen siirtyvä Viro oli vielä osa Neuvostolliiton keskitettyä talousjärjestelmää. Historiallisesti merkittävään tilanteeseen Leimann joutui 19. elokuuta 1990, kun hän toimi pääministerin varamiehenä vallankaappauksen käynnistyessä Moskovassa. Pääministeri Savisaar oli tässä vaiheessa Tukholmassa ja tulossa Helsingin kautta Tallinnaan. Tammikuussa 1992 tapahtuneen hallituksen eron jälkeen Leimann liittyi liberaaliin Viron kokoomuspuolueeseen, ().
Vuosina 1993–1996 Leimann johti omaa konsulttiyritystään, jonka jälkeen hän palasi jälleen talousministeriksi ensin Vähin III hallitukseen ja sen jälkeen sen seuraajana toimineeseen Siimannin hallitukseen, joka toimi aina maaliskuuhun 1999 asti. Tänä aikana keskeisiä kysymyksiä Leemannilla olivat yksityistämiskysymykset mm. siihen asti valtion omistuksessa olleiden infrastruktuurin yritykset.
Vuodesta 1999 Leimann toimi taloustieteen professorina Tallinnan teknillisen yliopiston taloustieteen ja liiketalouden tiedekunnassa, josta hän jäi eläkkeelle vuonna 2008. Jaak Leimann on julkaissut yli viisikymmentä akateemista julkaisua, joista useimmat käsittelevät yritysten johtamiseen liittyviä kysymyksiä.